Ef ég horfi yfir árið og hvað ég hafðist við þá er greinilegt að þessi bók hafði mikil áhrif á mig . Hún fjallar um það hversu félagslegt fyrirbæri borgin er . Það sem gerist fyrir utan veggi húsa blómstrar eða visnar eftir því hvernig við hönnum það umhverfi . Líf fólks er runa af athöfnum sem tvinnast saman og flest líf eru í þéttbýli . Þessvegna er vel þess virði að gefa þessum fræðum gaum og hugsa útfrá sem flestum vinklum — ekki bara verkfræðilegum , þó stórmannvirki séu sum hver nauðsynleg og jafnvel stórfengleg . Þetta smáa , hversdagslega og viðkvæma er enn mikilvægara . Sumar borgir þróast í kringum akstur . Það gerir það að verkum að hún verður óaðgengileg fyrir þá sem keyra ekki . Þá er eins gott að eiga bíl . Svona spíralar eru út um allt þar sem manngert umhverfi er skipulagt og hugsað með einhverjar ákveðnar þarfir í huga á meðan aðrar gleymast . Bókin er með ótal myndrænum útskýringum og ljósmyndum sem gera lesturinn straight forward og notalegan . Djúpkafarar eru klikkaðir . Spennandi og sönn saga um leit að dularfullum kafbát Nasista á hafsbotni . Þar sem ég byrjaði í ráðgjöf á árinu var mér ráðlagt að lesa þessa bók . McKinsey ráðgjafar eru þekktir fyrir vönduð verk . Hvernig fara þau að því ? Fleiri klukkutímar í undirbúning , spurja „ afhverju ? “ aðeins oftar og sterkur kúltúr þar sem hvatt er til ýmiskonar rýni . Sjónræn framsetning á öllu í formi PowerPoint glæra sem eru pakkaðar af upplýsingum . Ekkert rocket science og engin töfra lausn . Bandaríkin eru heimsveldi ( e. empire ) . Þessa staðreynd meðtökum við almennt ekki , heldur hugsum yfirleitt um Bandaríkin sem hóp fylkja á milli Mexíkó og Kanada . Þegar aðfluttir landkönnuðir höfðu útrýmt eða einangrað frumbyggja var sókninni langt frá því að vera lokið . Fjölmörg svæði , t.a.m . Hawai , Alaska , Filipseyjar , Guam , Puerto Rico , Virgin Islands , Samoa Eyjar , svo ekki sé minnst á ótal herstöðvar , eru undir ýmiskonar yfirráði , allt frá „ full blown “ innvinkluðum fylkjum í óbyggðar og umdeildar eyjar í Kyrrahafinu . Fólkinu sem þar býr eða bjó er ýmist ýtt til hliðar eða sjálfræði þeirra svipt . Svo ég taki aðeins eitt af fjölmörgum dæmum úr bókinni : Árið 1946 voru 167 Marshallískir íbúar Bikini Atoll eyjunnar fluttir á eyjuna Rongerik Atoll . Þeim var lofað að flytja aftur til baka að loknum prófunum á kjarnorkusprengjum á þessu svæði . Rongerik Atoll er eyja með nánast engum innviðum í 200 km fjarlægð . Þar sá herinn um að flytja fólk og búslóð ásamt birgðum af mat sem entust í nokkrar vikur . Flutningarnir reyndist erfiðir heimafólki og innan nokkura ára var fólk vannært og nokkrur soltnir til dauða . Árið 1969 var fólki aftur leyft að flytja til síns heima á Bikini Atoll eyjuna . Árið 1978 kom hinsvegar í ljós að eyjan var enn geislavirk . Vel gert Bandaríkjamenn . Ótal svona dæmi eru í bókinni þar sem heimafólki er gert að sitja undir stefnu og stjórn Bandaríkjamanna . Undantekningalaust fá heimamenn skertan aðgang að markaði og innviðum Bandaríkjamanna — þannig að fólk er ekki endilega að njóta góðs af því að tengjast „ þróaðra “ ríki . Enn eru dæmi um slíka meðferð , t.d. í Puerto Rico . Í dag sjáum við fréttir um meðferð Úrígúa í Kína . Það gleymist kannski að Bandaríkin eru enn með gríðarlega kynþáttaskiptingu meðal fangelsaðra . Svört saga . Góð bók . Hissa að hún var ekki á fleiri listum yfir bestu sagnfræðina á árinu . Læt fylgja með þetta highlight þar sem fjallað er um infædda Hawaiíska hermenn í seinni heimstyrjöld sem börðust hetjulega fyrir hönd Bandaríkjanna ( sem er kannski ekki sjálfsagt ! ) : Samantekt á loftslagsvísindum okkar tíma , tilraun til að fanga alvarleika málsins , þann heim sem við búum í ef ekki tekst vel til að spyrna við fótum og í lokin umræða um hina andlegu hlið ; bæði ýktra dómsdagsspáa og afneitunarsinna . Það er mjög erfitt að meðtaka þetta allt og bókin fjallar einmitt að hluta til um það hversu flókið þetta fyrirbæri er . Það er ekki hægt að lesa margar svona bækur . Ég fann fyrir alvöru loftslagskvíða-slash-þunglyndi á árinu . Þetta er alveg kexruglað dæmi , að við skulum ekki bregðast harðar við þessum raunveruleika . Mér finnst eldra fólk vera að bregðast . Það eru skýr kynslóðaskipti þegar kemur að loftslagsmálum . Yngri afneitunarsinnar eru með gamlar sálir . Þegar ég las þessa var ég kominn mjög djúpt í rafhjóla - og borgarskipulagspælingar . Þessi bók kom út á árinu og er um sögu einkabílsins í Bandaríkjunum . Hann er settur í menningarlegt samhengi fyrst og fremst . Pólitík , vísindi og verkfræði fá líka að fylgja með . Ég er náttúrlega algjör sökker fyrir iðnaðarsagnfræði . Ekki skemmir ef bókin er líka fyndin á köflum . Fullt hús . Besta bókin sem ég las á árinu , held ég . Þetta var soldið spútnikk bókin í ár meðal hagfræðinga og Financial Times kreðsunnar ( sem ég fylgjast mikið með á Twitter ) . Það er inneign fyrir því . Bókin fylgir þeirri staðhæfingu eftir að auðvaldið sé fyrst og fremst skilgreint í lögum og eignir séu ekki veraldlegar heldur það sem við skilgreinum sem lögverjanlega eign . Pólitík gengur út á það að skilgreina mörkin þar sem eignarhaldið heldur vatni — en að sama skapi eru það færustu lögfræðingar heims sem fást við að tvinna saman þræði laganna í samningagerð þannig að allt falli réttu megin í mögulegu réttarfari og mjaki þannig skilgreiningum í ákveðna átt . Ferlinu er lýst með ótal dæmum , þar sem t.a.m. landeigendur börðust í fjölda ára í ótal samfélögum fyrir að fá eignir sínar viðurkenndar gagnvart ríkinu sjálfu . Þetta er semsagt allt mannana verk . En hvernig er hægt að viðurkenna eignir þvert á landamæri ? Og hefur þetta eitthvað með ójöfnuð að gera ? Góðar pælingar . Það þarf meira en bara gögn sem sýna fram á aukna auðsöfnun . Við þurfum líka að skilja hvaða starfsstéttir bera hvaða ábyrgð og að hvaða leiti þetta er félagslegt . Bókaritgerð fyrir hagfræðinörda . Var svo heppinn að fá að kynnast höfundinum þegar hún átti leið til Reykjavíkur . Hún er eldklár og örlítið umdeild á Twitter . Frances er besti penninn sem fæst við að lýsa heimi fjármála . Hún vann í banka og þekkir „ mekanismana “ vel . Þessi bók er um það hvernig seðlabankar hafa tæklað æ flóknari og pólitískari vandamál í kjölfar efnahagshrunsins 2008 . Magnbundin íhlutun er ekki bara eitthvað eitt fyrirbæri þó því sé oft lýst þannig . Hún sér lausnirnar í að halda áfram á sömu vegferð en með nokkrum stórum varnöglum . Þarna fylgir líka besta lýsingin á því hvernig bankar búa til lán sem ég hef komist í . Kom út rétt eftir hrun . Las hana af því Ásgeir er núna seðlabankastjóri . Ásgeir er betri sagnfræðingur en hagfræðingur . Fín bók sem tekur saman nýja úrbanismann . Hluti af Pikkety klíkunni . Svakalega ítarlegar hagrannsóknir á ójöfnuði . Þetta er geggjuð bók ef fólk hefur áhuga á pólitík . Við verðum að skilja þetta fyrirbæri betur . Hér eru afneitunarsinnar sem og í loftslagsmálunum . Gæinn á bak við iconic herflugvélar skrifar um árin sín hjá Lockheed . Gullaldarár Bandaríkjanna og djúsí rannsóknir í varnarmálum áður en það fór allt að snúast um ómannað drónaflug og eftir tilvistarkrísu kalda stríðsins . Örugglega ekki bók fyrir alla . En það er nöts að lítið teymi hafi búið til mach 3 flugvél sem sést varla á radar árið 1964 ( SR - 71 ) . Cybertruck lúkkið kemur klárlega frá F - 117 , önnur flugvél frá Lockheed . Ég skrifaði greinar fyrir Stundina . Svo hætti blaðamaðurinn sem ég fékk aðstoð frá og ritstjórinn svaraði ekki pósti . Hefði haldið áfram að skrifa þar . Finnst frábært að það sé fjölmiðill hérna með „ paywall “ . Besta greinin mín var um þjóðarsjóð sem ég tel ekki góða hugmynd . Reykjavík Mobility fréttabréfið hóf hérumbil-vikulega göngu sína . Það fór mikil orka í þetta en ég uppskar líka eftir því . Er með u.þ.b. þúsund lesendur á sumum bréfum . Færði emailið mitt á FastMail frá Gmail . Sé ekki eftir því . Snilldarþjónusta með mjög góð viðmót . Keypti YouTube Premium sem er snilld . Gat ekki horft á YouTube án þess að öskra þegar pre-roll auglýsingarnar byrjuðu . Hélt mér frá því að skoða betur það sem er í boði á YouTube . Með Premium hverfa auglýsingarnar en maður fær líka aðgang að YouTube Music sem er sama content og er á Spotify , en í raun líka öll tónlist sem hefur verið uploadað sem myndbandi á YouTube , sem er algjör gullkista af non-label tónlist . Besta matartengda contentið er á YouTube .